
JUDEŢUL CĂLĂRAŞI      




         

                                                                                                                                  

CONSILIUL JUDEŢEAN CĂLĂRAŞI                                                               
HOTĂRÂRE

privind transmiterea imobilului reprezentând drumul județean DJ 306A,

din domeniul public al Judeţului Călăraşi şi administrarea Consiliului Judeţean Călăraşi

în domeniul public al Municipiului Călărași 

şi în administrarea Consiliului Local al Municipiului Călărași

           Consiliul Judeţean Călăraşi, întrunit în şedinţa ordinară din 30.06.2026,

           Având în vedere:

        - raportul Direcţiei Economice, înregistrat sub nr. 10030 din 16.06.2026;
             - avizul Comisiei de Studii, Prognoze Economico - Sociale, Buget - Finanţe şi Administrarea Domeniului Public şi Privat al Judeţului;
             - prevederile Hotărârii Consiliului Local al Municipiului Călărași nr. 84 din 28.05.2026 privind solicitarea tranbsmiterii din proprietatea publică a Județului Călărași și administrarea Consiliului Județean Călărași, în proprietatea publică a municipiului Călărași și administrarea Consiliului Local al municipiului Călărași, a imobilului ”Drum Județean DJ306A”;

             - prevederile art. 858, art. 860 alin. (1) şi (2) din Codul Civil, adoptat prin Legea nr. 287/2009, republicat, cu modificările şi completările ulterioare;

             - prevederile art. 8 și art. 22 din Ordonanţa Guvernului nr. 43/1997, republicată, privind regimul drumurilor;

  
       - prevederile art. 75 alin. (1) lit. b), art. 87 alin. (5), art. 173 alin. (1) lit. b) alin. (3) lit. d), art. 285 lit. a), c), art. 286 alin. (3) și art. 294 alin. (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare; 

            În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,
HOTĂRĂŞTE:

       Art. 1. – Se aprobă transmiterea imobilului „Drum Județean DJ306A”, situat în intravilanul Municipiului Călărași, în suprafață de 31.917 m.p., identificat prin Cărțile funciare nr. 33318, nr. 22224 și nr. 22403 ale U.A.T. Călărași, având număr de inventar 1.3.7.2.130 și valoare contabilă de 7.157.413,00 lei din domeniul public al Judeţului Călăraşi şi administrarea Consiliului Judeţean Călăraşi în domeniul public al Municipiului Călărași şi în administrarea Consiliului Local al Municipiului Călărași, în vederea gestionării unitare și eficiente a infrastructurii rutiere urbane, precum și realizarea în condiții optime a lucrărilor de întreținere, modernizare, reabilitare și sistematizare a zonei. 

           Art. 2. – Se împuternicește Președintele Consiliului Județean Călărași să semneze Protocolul de predare–primire. 

           Art. 3. – Predarea–primirea imobilului menţionat la articolul 1 se va face, pe bază de proces–verbal, de către Comisia de predare constituită prin Dispoziţia nr. 392/2024 emisă de Președintele Consiliului Județean Călărași și Comisia de preluare constituită prin Dispoziția Primarului Municipiului Călărași. 

           Art. 4. – Direcţia Economică va duce la îndeplinire prezenta hotărâre. 
           Secretarul General al Judeţului, prin Compartimentul Cancelarie Consiliu şi Editare Monitor Oficial, va comunica prezenta hotărâre cu caracter individual: Prefectului Judeţului Călăraşi, Preşedintelui Consiliului Judeţean Călăraşi, Direcţiei Economice şi Primarului Municipiului Călărași.  
  PREŞEDINTE,                                                                          

ec. Vasile ILIUŢĂ



                                         CONTRASEMNEAZĂ,               

                                                                                            SecretarUL GENERAL AL JUDEŢULUI,

                                                                                                            Anca-Mirela ȘTEFĂNESCU
Nr. 147                                                                                               

Adoptată la Călăraşi,
Astăzi  30.06.2026, 
Redactată de CONSILIER, 

ec. Cristina DUMITRACHE, în 4 exemplare.
